Yousaf Raza Gilani

Makhdoom Syed Yousaf Raza Gilani (* 9. Juni 1952), ä Urdu weed dat  مخدوم سيد يوسف رضا گیلانى  ) jeschrävve, es dr zwövde Premiemenester va Pakistan. Jä woch vreuer dr Spräächer van d Nazionalvorsammlung. Menester es hä och öns jewääh.

Am 25. Mai wood hä va dr Präsident Musharraf voreidicht. Hä es dr ischte Premiemenester da us ön Jäjend kütt, wo Sareike jesproche weed.

Gilani es och dr zweide Vörsetzende van d Pakistan Piples Parti.

Gilani kütt us ön Famelisch die völl Jeld un Äfloss hat. Hä wood a Karachi jeboore. Hä jäng no ö paar jo Schülle un maade do önö joe Avschloss.

En d Politik werke hä sisch langsam huch un wood tösche 1985 und 1986 Menester. 1988 troon hä d Pakistan Piples Parti beij. En d Zitt van Benazir Bhutto woch hä Menester vöör d Turiste un dono Menester vöör öt Werk. En di Zitt wood hä och dr Sprächer von d Nationalvorsammlung. Dat bleed hä bes Februar 1997.

Em Februar 2001 koom hä en öt Jevängnes. D Militärrejierung worp häm Kuddelei met öt Jeld vöör. Dat söll Pakistan jeddes Joohr 30 Milliun Rupiä jökooßt ha. Völl Lüüh saare dat dat ärvonge es. No 6 Joohr koom hä vrei, 4 Joohr vreuer als s öt erwaad hodde.

Am 22. Määz maade d Pakistan Piples Parti häm zm Premier Menester van öt Land. Öt jitt Lüüh, di saare, dat hä mä vöör ön kotte Zitt dä Poste hat un bald Asif Ali Zardari Platsch maad. Öt weed sisch zeeje.

 Weblinks 
 BBC News -- Yusuf Raza Gilani

Saachjrupp:Mann